Brižita Bardo

Brižita Annemarija Bardo (, ; dzimusi , mirusi ) bija franču aktrise, modele, dziedātāja un dzīvnieku tiesību aktīviste. 1950. un 1960. gados viņa bija viens no zināmākajiem pasaules seksa simboliem,  viena no franču jaunā viļņa nozīmīgākajām aktrisēm.

 Dzīvesgājums 
Dzimusi  turīgā buržuāziskā ģimenē. Pusaudžu gados Bardo bija pievērsusies baletam. 1949. gadā viņa piedalījās savā pirmajā modes skatē. 15 gadu vecumā kļuva par vāka modeli vadošajam franču sieviešu žurnālam Elle (). Aktrises karjeru viņa uzsāka 1952. gadā. Brižita Bardo kļuva pasaulslavena, filmējoties tādās filmās kā "Un Dievs radīja sievieti" (Et Dieu… créa la femme, 1956) un "Nakts, kad debesis krita" (1958). 1967. gadā Bardo nominēja BAFTA kino balvai kā labāko ārzemju aktrisi par lomu filmā Viva Maria! (1965). Citas pazīstamākās viņas lomas ir filmās "Patiesība" (1960), "Karotāja atelpa" (Le Repos du guerrier, 1962), "Nicinājums" (1963), "Šalako" (1968), Histoires extraordinaires (1968) un Don Juan 1973 ou Si Don Juan était une femme... (1973). Kopumā Bardo filmējās 48 filmās, piedalījās vairākos muzikālos šovos un iedziedāja 80 dziesmas. 1973. gadā viņa pameta izklaides industriju un kļuva par dzīvnieku tiesību aktīvisti. Viņa bija veģetāriete.

2020. gadā Brižitas Bardo bagātību novērtēja 65 miljonu ASV dolāru vērtībā.

2023. gadā iznāca daudzsēriju biogrāfiska drāma "Brižita Bardo" ar Žiliju de Nuņesu galvenajā lomā, tajā attēlota Bardo dzīve laika posmā no 1949. līdz 1960. gadam.

Mirusi 2025. gada 28. decembrī 91 gada vecumā.

 Atsauces 

 Ārējās saites 




Kategorija:1934. gadā dzimušie
Kategorija:2025. gadā mirušie
Kategorija:Parīzē dzimušie
Kategorija:Franču kinoaktieri
Kategorija:Franču dziedātāji
Kategorija:Francijas fotomodeļi
Kategorija:Veģetārieši